1. Wakwo i lobo marac dok ma orweny;
Pe giniang yo pa Lubanga.
Wamito tira ma konyo i wotwa;
Pien pe watwero wot kenwa.
Cokkewa miyo kero kacel ki gen;
Gikonyo dongo niyewa.
Gitugo cwinywa me timo gin maber,
Gimiyo kero me medde.
Pe wabiweko cik pa Rwot Jehovah;
Wamito timo mitine.
Cokke mewa pwonyowa i yo matir;
Giroco marwa pi ada.
2. Jehovah ngeyo gin ma wan wamito;
Omyero wawiny pwony mere.
Kwanyo karewa me bedo i cokke
Nyuto ryeko kacel ki gen.
Pwony ma jo ma lworo Lubanga miyo,
Weko wan wanyuto niye.
Pi cwak ma a ki bot luye luwotwa,
Waniang ni pe watye kenwa.
Wacokke wunu kacel kun wakuro
Kare maber ma tye anyim.
Dong i cokke man wapwonyo kit me kwo
Ki ryeko ma a ki malo.